# Barenaked Ladies

### A Wikipédiából, a szabad lexikonból.

| Zeneportál

A Barenaked Ladies (rövidítve BNL) kanadai alternatív rockegyüttes (a rock mellett jazz és folk hatásokkal). Tagjai: Kevin Hearn, Ed Robertson, Steven Page, Tyler Stewart és Jim Creeggan. Különösen jó koncertzenekarnak tartják őket.

## [szerkesztés] A kezdetek

1988-ban alakultak Toronto Scarborough nevű külvárosában. Első anyaguk – még hangszalagon – 1989-ben jelent meg, Buck Naked címen; dalait pincékben és hálószobákban rögzítette Steve és Ed. Az 1990-es Barenaked Lunch (ismert még Pink Tape-ként is) című kazettán már Andy és Jim Creeggan is szerepel. A rögzítés sajnos hibásan zajlott, a zene gyorsított tempóban szól azon a néhány (a rajongók körében természetesen igen értékes) másolaton, ami az eredetiről készült.

Miután Andy Ecuadorba utazott, helyét a billentyűknél Tyler Stewart vette át, aki aztán Andy visszatérése után is a zenekarban maradt.

A szélesebb nyilvánosság elé egy „csináld-magad” ministúdióban készített paródiájukkal léptek, miután a felvételt a torontói városi televízió levetítette.

A teljes együttes első kiadványa a Yellow Tape (1991) volt, az első független rockzenei album, ami platinalemez lett Kanadában. A kazettának komoly reklámot csapott June Rowlands akkori polgármester egyik munkatársa, aki levetette a BNL nevét egy a Toronto City Hallban tartott koncert plakátjáról, mert a nők eltárgyiasítását vélte belőle kihallani.

Még ugyanebben az évben elkészítették a Lovers in a Dangerous Time című dal feldolgozását a Bruce Cockburn tiszteletére megjelent Kick at the Darkness című albumra. Ez lett az első Top40-be bejutott daluk Kanadában.

## [szerkesztés] 1990-es évek

Első albumuk, a Gordon 1992-ben jelent meg, a kiadásához szükséges pénz jó része a Be My Yoko Ono kislemezből jöt össze. A lemez két másik ismertebb száma az If I Had $1,000,000, mellyel kapcsolatban különös szokás terjedt el a koncerteken: annál a résznél, ahol a Kraft Dinnerről (egy félkész sajtostészta) esik szó, a közönség a színpadra dob belőle néhány dobozzal; a másik pedig a Brian Wilson, mely a Beach Boys tagjáról szól (aki maga is játszani szokta a dalt, sőt egy koncertalbumára is felvette).

Második albumukat, a Maybe You Should Drive-ot (1994) nem fogadták olyan kedvezően, mint az elsőt. Andy Creeggan hamarosan kilépett, mivel elkezdte a főiskolát, de döntésében az együttes stílusával kapcsolatos nézetkülönbségek is közrejátszottak. Az 1996-os Born on a Pirate Ship lemezt tehát csak négyen készítették. Népszerűsítésében nagy szerepe volt az Old Apartment című dal Jason Priestley által rendezett klipjének, valamint a Shoebox című számnak, mely rákerült a Jóbarátok sorozat zenéinek válogatásalbumára. A turnéra Kevin Hearnt kérték fel billentyűsnek, aki később állandó tag lett. A koncertkörút két állomásán rögzített anyagokból válogatva állították össze a Rock Spectacle című albumot, melyről a rádiók főleg a Brian Wilson-t játszották.

A következő nagylemez – az USA-ban a mai napig a legnépszerűbb albumuk – az 1998-as Stunt. Közvetlenül az album megjelenése után Kevin Hearnnél leukémiát diagnosztizáltak. Csontvelő átültetésen esett át, több hónapot töltött kórházban. A turné egy részén Chris Brown és Greg Kurstin helyettesítette.

1999-ben a BNL a Little Green Bag című számmal szerepelt Tom Jones Reload című (nagyrészt feldolgozásokat tartalmazó) albumán.

## [szerkesztés] 2000-es évek

A Maroon (2000) viszonylag nagy példányszámban kelt el. 2001-ben kiadták első válogatásalbumukat (legalábbis a címe ezt sejteti): Disc One: All Their Greatest Hits 1991-2001. A rajta lévő két új szám közül a Thanks, That Was Fun-ról a rajongók úgy gondolták, hogy az együttes feloszlásáról szól, egyrészt a címe („kösz, jó móka volt”), másrészt a klipje miatt, mely korábbi videóikból volt összeollózva (az énekesek szájmozgását azonban a Synchro-Vox technika segítségével a szöveghez igazították).

Bár a 2003-as Everything to Everyone kedvező kritikákat kapott, ez lett a legalacsonyabb példányszámban elkelt albumuk, dalai igen rövid ideig tartották magukat a listákon. A Reprise Records-szal kötött szerződésük ezzel a lemezzel lejárt, következő anyagukat független kiadásban szerették volna megjelentetni, és az internetes eladás is érdekelni kezdte őket. 2004 elején elindították a www.barenakedladies.com oldalt, ahonnan teljes koncerteket lehet letölteni vagy megrendelni cd-n. Legutóbbi albumuk (a Yellow Tape óta az első független kiadású), a Barenaked for the Holidays, mely népszerű ünnepi dalokat (hanuka, karácsony, újév) tartalmaz, szintén elérhető az áruházban.

A BNL nemrég fejezte be egy revüműsor bemutatórészének felvételeit (munkacíme Barenaked Ladies Variety Show), melyet elsőként a FOX televíziónak ajánlottak fel.

Steven Page írt zenét az idei Stratford Fesztiválon (Stratford, Ontario) bemutatott Shakespeare-mű, az Ahogy tetszik musicalváltozatához, melynek zenéje cd-n is megjelent.

2005. július 2-án a BNL fellépett a Live 8 koncertsorozat barrie-i (Toronto) koncertjén.

A zenekar jelenleg új albumán dolgozik Steven Page farmján.

## [szerkesztés] Tagok

- Steven Page – ének, gitár
- Ed Robertson – gitár, ének
- Kevin Hearn – billentyűsök, tangóharmonika, gitár, ének
- Jim Creeggan – basszusgitár, nagybőgő, ének
- Tyler Stewart – dob, ének

## [szerkesztés] Lemezeik

### [szerkesztés] Nagylemezek

- Gordon (1992)
- Maybe You Should Drive (1994)
- Born on a Pirate Ship (1996)
- Rock Spectacle (1996)
- Stunt (1998)
- Maroon (2000)
- Disc One: All Their Greatest Hits 1991-2001 (2001)
- Everything to Everyone (2003)
- Barenaked for the Holidays (2004)

### [szerkesztés] Kislemezek

Év | Cím | Erről az albumról
--- | --- | ---
1992 | Enid | Gordon
| Brian Wilson | Gordon
| What a Good Boy | Gordon
1993 | Be My Yoko Ono | Gordon
| If I Had $1,000,000 | Gordon
1994 | Jane | Maybe You Should Drive
1995 | Alternative Girlfriend | Maybe You Should Drive
| A | Maybe You Should Drive
1996 | Shoe Box (EP) | Born on a Pirate Ship és Friends (soundtrack)
| Grim Grinning Ghosts | Disney's Music from The Park
1997 | The Old Apartment | Born on a Pirate Ship
| Brian Wilson | Rock Spectacle
1998 | One Week | Stunt
| It's All Been Done | Stunt
1999 | Alcohol | Stunt
| Call and Answer | Stunt és Ed TV (soundtrack)
2000 | Pinch Me | Maroon
| Too Little Too Late | Maroon
2001 | Falling for the First Time | Maroon
| Thanks That Was Fun | Disc One: All Their Greatest Hits
2002 | It's Only Me | Disc One: All Their Greatest Hits
2003 | Another Postcard | Everything to Everyone
2004 | Maybe Katie (csak Kanada) | Everything to Everyone
| Testing 123 | Everything to Everyone
| Celebrity (csak Egyesült Királyság) | Everything to Everyone
| War on Drugs | Everything to Everyone
| For You | Everything to Everyone
| God Rest Ye Merry Gentlemen | Barenaked for the Holidays
| Christmastime (Oh Yeah) | Barenaked for the Holidays

## [szerkesztés] DVD-k

- Too Little Too Late (2001) – DVD single
- Barenaked in America (2002) – Jason Priestley 1998-as dokumentumfilmje és a Stunt Tour Film
- Barelaked Nadies (2002) – addigi (majdnem) összes klipjük, kommentárok, koncertfelvételek, egyes dalok karaoke céljára is használhatók
- The Barenaked Truth (2005) – dokumentumfilm és interjú (2001)

## [szerkesztés] Külső hivatkozások

- Hivatalos BNL oldal
- Hivatalos letöltési oldal (fizetős)
- BNL Band Blog
- barenaked.net
- Nakedhead (koncertarchívum 2000-től, a játszott számokkal: [1])
- Maybe You Should Drive (koncertjeik, a kezdetektől: [2])
- Nem hivatalos BNL hírblog
- Naked Under The Covers (Fan Cover Songs)
- Lilac Girl
- Dalszövegek

A lap eredeti címe "http://hu.wikipedia.org../../../b/a/r/Barenaked_Ladies_3f0b.html"

Kategóriák: Könnyűzenei együttesek | Alternatív zene

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Esperanto
- Español
- Français
- 日本語
- Polski
- Português
- Русский
- Simple English
- Svenska